SAMART ลุ้นผลงานปี 64-65 Turnaround หลังหลายธุรกิจฟื้นตัว
SAMART ลุ้นผลงานปี 64-65 Turnaround หลังหลายธุรกิจฟื้นตัว แนะซื้อเก็งกำไร แถมมีมูลค่าส่วนเพิ่มจากเล็งนำบ.ลูก SUT เข้าจดทะเบียนในตลาดฯ
20 มิ.ย. 2564

บล.โนมูระ พัฒนสิน ระบุในบทวิเคราะห์วันนี้ (9 มิ.ย.64) ว่า มีความคาดหวังต่อทิศทางธุรกิจช่วงปี 64 – 65 ของบริษัท สามารถคอร์ปอเรชั่น จำกัด (มหาชน) หรือ SAMART จะสามารถ Turnaround ได้ (ทั้งนี้ตลาดคาดปี 64 – 65 บริษัทจะกลับมามีกำไรหลัก 500 – 700 ล้านบาท) และเชื่อว่าจะผ่านจุดต่ำสุดในไตรมาส 1/64 แล้ว หลังบริษัทลูกหลายแห่งมีแนวโน้มที่ดีขึ้น
นำโดย 1) บริษัท สามารถเทลคอม จำกัด (มหาชน) หรือ SAMTEL (ถือ 70%) ที่ฐาน Backlog เร่งตัวขึ้น และชนะประมูลงานปีนี้แล้วราว 1.8 พันล้านบาท และคาดยังชนะงานติดตั้งมิเตอร์อัจฉริยะเฟส 3 อีก 2.3 พันล้านบาท (คาดเซ็นมิ.ย.) 2) SDC คาดปีนี้ลดผลขาดทุนมีลุ้นคุ้มทุน จากเริ่มงานบริการและขายอุปกรณ์ระบบวิทยุสื่อสารแบบปลอดภัยสูงให้หน่วยงานรัฐ 3) SUT คาดบริการวิทยุการบินในกัมพูชา จะฟื้นตัวในครึ่งปีหลังของปี 64 และมีแผนนำเข้าตลาดอีกครั้ง
ด้าน Valuation: แนะนำ Trading จากแนวโน้มหลายธุรกิจฟื้นตัว S 10.0/9.8 R 10.7/11.0 (Stop Loss: 9.55) ส่วน Catalyst: เป็นหุ้น Turnaround แรง และมีมูลค่าส่วนเพิ่มจากโอกาสนำบริษัทลูก (SUT) เข้าจดทะเบียนในตลาดฯ